राहुल गांधी के आरोप पर भड़के कपिल सिब्बल, कहा- “हम BJP से मिले हुए हैं”?
कपिल सिब्बल कांग्रेस वर्किंग कमेटी के सदस्य हैं और उन्होंने अपना यह ट्वीट वर्किंग कमेटी की बैठक के दौरान ही किया है। बैठक में गुलाम नबी आजाद ने भी राहुल गांधी के इस आरोप पर पटलवार करते हुए कहा कि यह आरोप सिद्ध हो जाए तो वे कांग्रेस पार्टी के सारे पद छोड़ देंगे।
नई दिल्ली। कांग्रेस पार्टी के अंदर की महाभारत अब खुलकर सामने आ गई है। पार्टी नेता राहुल गांधी ने CWC की बैठक में आरोप लगाया कि जिन 23 नेताओं ने अध्यक्ष पद को लेकर सोनिया गांधी को चिट्ठी लिखी है वे भारतीय जनता पार्टी से मिले हुए हैं। राहुल गांधी के इस बयान पर बैठक में ही कबिल सिब्बल भड़क गए और ट्वीट करते हुए अपनी प्रतिक्रिया दी।कपिल सिब्बल ने कहा, “राहुल गांधी कह रहे हैं कि हम भारतीय जनता पार्टी से मिले हुए हैं, कांग्रेस पार्टी का बचाव करते हुए हम राजस्थान हाईकोर्ट में सफल हुए, मणिपुर में भारतीय जनता पार्टी की सरकार को नीचे करते हुए कांग्रेस पार्टी को बचाया, पिछले 30 साल में किसी भी मुद्दे पर भारतीय जनता पार्टी के पक्ष में एक भी बयान नहीं दिया, लेकिन, हम भारतीय जनता पार्टी से मिले हुए हैं।”कपिल सिब्बल कांग्रेस वर्किंग कमेटी के सदस्य हैं और उन्होंने अपना यह ट्वीट वर्किंग कमेटी की बैठक के दौरान ही किया है। बैठक में गुलाम नबी आजाद ने भी राहुल गांधी के इस आरोप पर पटलवार करते हुए कहा कि यह आरोप सिद्ध हो जाए तो वे कांग्रेस पार्टी के सारे पद छोड़ देंगे।कांग्रेस वर्किंग कमेटी (CWC) की बैठक के दौरान राहुल गांधी ने कहा कि पार्टी अध्यक्ष पद को लेकर पार्टी अध्यक्षा सोनिया गांधी को पत्र लिखने वाले 23 नेता भारतीय जनता पार्टी से मिले हुए हैं। राहुल गांधी के ऐसा कहने पर वरिष्ठ पार्टी नेता गुलाम नबी आजाद ने कहा कि अगर कोई भाजपा से मिले होने की बात साबित कर दे तो वे पार्टी के सारे पद छोड़ देंगे।